Քաղաքի առաջին անվանումը եղել է Բյուզանդիոն (հուն․՝ Βυζάντιον, Byzántion), որը մ.թ.ա. 660 թվականին քաղաքին տվել են հիմնադիր հանդիսացող մեգարացիները[16][17][18][19]։ Ենթադրվում է, որ անվանումը տրվել է ի պատիվ քաղաքի հիմնադիր Բյուզասի։ Հին հունական առասպելաբանության մեջ Բյուզասը եղել է հույն գաղութարարների թագավորը։ Ժամանակակից գիտնականները առաջ են քաշել ևս մեկ վարկած, համաձայն որի Բյուզաս անվանումը ունի թրակիական կամ իլլիրիական ծագումնաբանություն և, ուստի, համարվում է մեգերական բնակավայր[20]։